ཁྱེད་དང་ཁྱེད་ཀྱི་སྙིད་གསོན་པོ།
--གཤེགས་ཟིན་པའི་སྤུན་ཟླ་ཞིག་ལ་ཕུལ་བ།
འཚོལ་སྙེག་གི་ཁྱེའུ་འཚར་ལོངས་མ་བྱུང་སྔོན
ཕྱག་ཟུང་གི་ཡལ་གར་རྣོ་ལྕགས་ཀྱི་འདབ་མ་སྨིན
ཁྲག་རྒྱུན་ཐག་གཅིག་ཏུ་སྦྲེལ་བའི་སྤུན་ཟླ་འགའ་རེས་ཀྱང་
ཕྲག་དོག་གི་མཆོད་ཁ་ལྐོག་ནས་འཕངས་དུས
ཁྱེད་ཀྱིས རང་ཉིད་ཀྱི་གྲིབ་མ་རང་ཉིད་ཀྱིས་སུབ་ཞོར
དྲག་ཏུ་ལྡིང་བཞིན་པའི་སེམས་པ་དམར་པོ་དེ་སྙིང་ཀར་སྦྱར་ནས
རྒྱང་རིང་གི་འོད་ཀོར་དེ་ཐོབ་ཆེད་མ་ཡུམ་ས་གཞིའི་ཕང་བ་དང་བྲལ
ཟླ་བ་སྐར་ཚོགས་ཀྱིས་བརྒྱན་པའི་དུས་ཚིགས་ཤིག་ལ
ཁྱེད་ཀྱིས རང་ཉིད་ཀྱི་སྙན་ངག་འཚོལ་སླད་ཕྱིར་ཕེབས་དུས
ཁྱེད་ཀྱི་མཐོང་སྣང་དུ་བློ་ལས་འགོངས་པའི་གཏམ་རྒྱུད་མོད་པོ་ཞིག་ལྷུང་
ཁྱེད་ཀྱི་སྙན་ངག་གི་བཟི་ཁ་གཞིབ་མྱོང་བའི་སྤུན་ཟླ་མང་བོ
མིག་ཆུ་དང་འཛུམ་མདངས་ཁྲོད་ནས་ཁྱེད་ལ་འཐམ་ཞིང་ཁྱེད་ལ་འཁྱུད
དུས་དེར
ཁྱེད་ཀྱིས་ད་གཟོད་རང་ཉིད་ཀྱི་རིན་ཐང་རྟོགས་ནས
ཟུར་ཟའི་ཕྲ་རྒྱན་བཏབ་པའི་སྙན་ངག་གི་མགུལ་རྒྱན་རེ་རེ
ཕངས་སེམས་དང་ཞེན་ཆགས་ཅི་ཡང་མེད་པར
ཕྲག་དོག་གི་ནུ་འབུར་རྒྱས་པའི་གཡེམ་མ་རེ་རེའི་མགུལ་བར་བསྒྲོན་བྱུང་
· 61 ·

དམར་ཆུང་བྱི་རུ་ཉེར་གཅིག
སྐབས་དེར
འཇོ་སྒེག་གིས་འཛིང་བའི་ཁྱོད་ཀྱི་རལ་བས་ཀྱང་
དུས་དེར་དར་ཆེ་བའི་རྩྭ་ཐང་གིDISCOསྒེག་ཉམས་ཀྱིས་འཁྲབ
ཁྱེད་རང་བཞུད་ཤུལ་དུ་ཡང་
སྙན་ངག་གིས་སླར་ཡང་ཁྱེད་རང་འཚོལ་གྱིན་འདུག
སྤུན་ཟླ་ཚོས་སླར་ཡང་ཁྱེད་རང་གླེང་གིན་འདུག
ངས་ཁྱེད་རང་ཀློག་བཞིན་ཀློག་བཞིན་མཆི་མ་ཤོར
1997-8-10ལ་བྲིས།
2007 -- 2 - 28ལ་བཅོས།
62

རང་མོས་སྙན་རྩོམ་འབྲོང་གཡག་དར་མའི་ངུར་སྐད་ཀྱིས་ཁྲིད་པའི་མདའ་གཉིས་པ།